Cirka 14,7 millioner kroner samlede Dansk Flygtningehjælp ind søndag. Flere end 14.000 var gaden med indsamlingsbøsserne.

Dansk Flygtningehjælp frygtede, at søndagens indsamling ville drukne i valgkampen. Men i stedet endte valget med at skaffe flere kroner i indsamlingsbøsserne. Det siger en glad Andreas Kamm, organisationens generalsekretær, som oplyser, at resultatet blev cirka 14,7 millioner kroner, hvilket er over en millioner kroner mere end sidste år. - Vi har fået hjælp af en række landspolitikere og partiledere, og det har skaffet os den medieomtale, som vi tabte ved den lydmur, som valget ellers udgør i medierne, siger Andreas Kamm. Over 14.000 indsamlere var på gaden i det gode vejr. I år har Dansk Flygtningehjælp særligt fokus på Sudans Darfur-provins, hvor borgerkrigen har drevet 2,5 millioner mennesker på flugt, og hvor fire millioner mennesker har brug for nødhjælp. Med de indsamlede midler, vil de nødstedte flygtninge i Darfur for eksempel få vanddunke, tæpper, såsæd og landbrugsredskaber, oplyser organisationen. /ritzau/